|  |  |  |
| --- | --- | --- |
| **Stema%20(100px)** | REPUBLIKA E KOSOVËS  REPUBLIKA KOSOVA/REPUBLIC OF KOSOVO  KOMUNA E GJILANIT  OPŠTINA GNJILANE/MUNICIPAL GJILAN/GILAN BELEDIYESI | **Prova14** |

**PRAVILNIK (KGJ) BR.2/2024**

**O**

**DODELI STIPENDIJA ZA STUDENTE OPŠTINE GNJILANE**

**Oktobar 2024**

Na osnovu člana 12.2 tačka c) Zakona o lokalnoj samoupravi ("Službeni list Republike Kosovo" br. 28/2008), člana 38 stav 1.3 Statuta opštine Gnjilane, 01 br. 016-126211 od 06.11.2014.godine i sa izmenama i dopunama Statuta opštine 01.br. 016-28448 od 22.03.2018.godine, Skupština opštine je na sednici održanoj: 21.10.2024.godine usvojila:

**PRAVILNIK (KGJ) BR.2/2024**

**O**

**DODELI STIPENDIJA ZA STUDENTE OPŠTINE GNJILANE**

**Član 1**

**Cilj**

Pravilnik definiše detaljne procedure za upravljanje dodelom stipendija za studente Opštine Gnjilane, koji studiraju na Univerzitetima Kosova i privatnim koledžima, bez razlike na etničkoj, polnoj, rasnoj, verskoj ili političkoj osnovi, kao i kriterije bodovanja, tražene uslove, objavu konkursa, komisiju i njene dužnosti, komisiju za žalbe, izvršenje uplata i dr.

**Član 2**

**Iniciranje za dodelu stipendija**

1. Iniciranje za dodelu stipendija za studente Opštine Gnjilane, sa obrazloženjem, vrši Opštinska uprava za obrazovanje u Gnjilanu, za svaku akademsku godinu po mogućnosti, na osnovu budžetskih mogućnosti koje opština poseduje.

2. Broj korisnika stipendija i trošak finansiranja za jednog korisnika će pismeno predložiti Opštinska uprava za obrazovanje, a saglasnost daje Skupština opštine.

3. Opštinska uprava za obrazovanje, nakon analize, na osnovu potreba tržišta rada, predlaže deficitarne oblasti/predmete, Skupština opštine razmatra i glasa o predlogu;

4. Trenutno se deficitarnim predmetima smatraju: predmeti PMF (fizika, matematika, hemija i biologija), Tehnički fakultet i Medicinski fakultet (Opšti smer).

5. Stipendije se dodeljuju studentima Opštine Gnjilane koji studiraju:

5.1 Na javnim univerzitetima Republike Kosovo i privatnim koledžima;

5.2 10% stipendija se dodeljuje studentima privatnih fakulteta;

6. Stipendije se dodeljuju na period od deset (10) meseci;

7. Stipendije se dodeljuju za studente osnovnih studija i studente master studija.

8. 5% od ukupnog broja stipendija dodeljuje se studentima master studija.

9. Student master studija mora imati završenu prvu godinu master studija, takođe poštujući član 5, u vezi sa posebnim kriterijumima za dobijanje stipendije.

**Član 3**

**Procedura u Skupštini opštine i Komisija**

1. Nakon prijema zahteva za dodelu stipendija, pismeno obrazloženog od strane Opštinske uprave za obrazovanje, Skupština opštine razmatra zahtev.

2. Skupština opštine može zahtevati promenu broja korisnika stipendija ili finansijskih troškova za korisnike i nakon neophodnih konsultacija sa Opštinskom upravom za obrazovanje i Upravom za budžet i finansije, odluku donosi Skupština opštine.

3. Odbornici Skupštine opštine predlažu i odobravaju formiranje komisije koja se sastoji od sedam (7) članova iz političkih subjekata zastupljenih u Skupštini, od kojih će dva člana biti iz političkog subjekta koji ima većinu u Skupštini, dok će ostali biti prema mestima.

4. Članovi komisije moraju biti članovi Skupštine opštine.

5. Mandat članova komisije traje koliko i mandat odbornika Skupštine opštine.

6. Komisija je dužna da u toku svog rada vodi pisani zapisnik, koji na kraju procesa moraju potpisati svi članovi komisije. Ako neki od članova komisije nije saglasan ili ne potpiše zapisnik, mora dati pismenu izjavu i priložiti je zapisniku.

**Član 4**

**Objava konkursa**

1. Objavljivanje konkursa vrši Opštinska uprava za obrazovanje, nakon što Skupština opštine usvoji zahtev;

2. Konkurs ostaje otvoren za prijave, 15 dana od dana objavljivanja na web stranici opštine kao i drugim sredstvima javnog informisanja;

3. Konkurs se objavljuje u toku meseca oktobra kalendarske godine;

4. Nakon zatvaranja konkursa OUO donosi prijave sa spiskom prijavljenih (redni broj i ime i prezime podnosilaca prijava).

5. Prihvatanje podnošenja prijava vrši se predajom u upravi OUO – prijem od strane predsednika i članova komisije, uz potpis direktora i predsednika komisije;

Obrasce za bodovanje kao i druge formalne radnje procesa priprema komisija u potpunosti u skladu sa ovim pravilnikom.

**Član** **5**

**Opšti i posebni kriterijumi za dobivanje stipendije**

• Korisnici stipendije mogu biti samo studenti sa stalnim prebivalištem u Opštini Gnjilane;

• Korisnici studentskih stipendija mogu biti samo redovni studenti;

• Stipendije će se dodeljivati samo studentima koji su završili godinu ili više studija;

• 30% stipendija se dodeljuje studentima deficitarnih smerova. U slučajevima kada ova kvota nije ispunjena, onda se popunjava studentima iz drugih smerova;

• Student koji je u radnom odnosu ne može biti korisnik stipendije;

• Nijedan student ne može biti korisnik stipendije, ako se utvrdi da je korisnik druge stipendije.

**• Korisnici stipendije mogu biti samo studenti sa prosečnom ocenom 7,5 i više, osim studenata: Medicinskog fakulteta (opšti smer), Tehničkog fakulteta, PMF (smerovi: matematika, fizika, hemija i biologija), koji mogu da budu korisnici stipendija čak i sa prosečnom ocenom 6.**

**• Ako nijedan student koji želi da upiše smer (ogranak) nekog od fakulteta koji su konkurisali za stipendiju, nije uspeo da dobije stipendiju po kriterijumima ovog pravilnika, onda će dva studenta sa najvećim uspehom na odgovarajućem smeru dobiti stipendiju čak i sa nižom prosečnom ocenom.**

**Član 6**

**Posebni kriterijumi za dobivanje stipendije i bodovanje**

• Prosečna ocena – bodovanje se vrši na osnovu prosečne ocene.\_\_\_\_\_

• Učenici koji su deca palih boraca i veterana OVK dobijaju 1 dodatni bod.

• Studenti čije porodice su korisnici socijalne pomoći 1 bod.

• Student koji nema živog jednog ili oba roditelja 1 bod.

• Studenti koji imaju prosečnu ocenu iznad 7,5, (sa prosečnom ocenom 7,5 ostvaruju 7,5 poena)

• Studenti ne mogu da dobiju više od jednog dodatnog boda iznad bodova osvojenih prosečnom ocenom.

**Član 7**

**Potrebni dokumenti za prijavu**

1. Uverenje o ocenama

2. Potvrda o stalnom prebivalištu;

3. Kopija lične karte;

4. Uverenje da je student upisao redovnu akademsku godinu;

5. Uverenje da je student dete palog borca;

6. Dokaz o žiroračunu potvrđenom od strane relevantne banke;

7. Uverenje odgovarajućeg fakulteta da nije korisnik druge stipendije;

Uz jednu od izjava u nastavku možete osvojiti dodatni poen

8. Dokaz – Uverenje o socijalnoj pomoći

9. Uverenje da student nema živog jednog ili oba roditelja;

10. Uverenje da je student dete palog borca;

11. Važećim se smatraju samo dokumenti izdati (izrađeni) nakon dana objavljivanja konkursa. Starija dokumenta se ne uzimaju u obzir, osim lične karte;

**Član 8**

**Objava preliminarnih rezultata**

1. Nakon završetka rada komisije za dodelu stipendija, preliminarni rezultati za korisnike stipendija se objavljuju u roku od tri (3) dana;

2. Objava se vrši na web stranici opštine Gnjilane, kao i na oglasnim tablama opštine;

3. Objavljivanje se sačinjava u obliku odluke i potpisuje je predsednik Komisije;

4. Komisija je dužna da sačini završni izveštaj o svom radu.

**Član 9**

**Žalbe i Žalbena komisija**

1. Protiv objavljene odluke sa preliminarnim rezultatima, nezadovoljni student ima pravo da podnese žalbu Komisiji za žalbe u roku od 8 dana od dana objavljivanja odluke;

2. Žalba se podnosi Centru za usluge građanima pri Upravi za opštu administraciju;

3. Opštinska uprava za obrazovanje formira ad hoc komisiju za razmatranje žalbi nezadovoljnih studenata i odlučuje u vezi žalbe;

4. Komisija za žalbe neće uzeti u obzir nove dokaze koje student nije na vreme podneo tokom prijave, bilo tehničke, zbog zaborava ili slične prirode;

5. Žalbe se razmatraju i komisija donosi odluku u roku od 15 dana od dana isteka roka za podnošenje žalbe;

6. Opštinska uprava za obrazovanje je dužna da odmah po završetku rada žalbene komisije, a najkasnije u roku od 3 dana, obavesti podnosioce žalbi sa odgovorom na žalbu i sačini konačno saopštenje o rezultatima;

7. U slučajevima kada komisija za žalbe usvoji bilo koju žalbu nezadovoljnog studenta, priznajući mu pravo na korišćenje opštinske stipendije, tada se preliminarna lista objavljena sa imenima korisnika može promeniti ili proširiti, u zavisnosti od prirode i sadržaja žalbe;

8. Odluka komisije za žalbe je konačna po upravnom postupku;

9. Komisija je dužna da sačini završni izveštaj o svom radu.

**Član 10**

**Izvršenje isplata korisnika stipendija**

1. Opština neće vršiti isplatu korisnika stipendija, sve dok žalbene komisije ne razmotre i ne donesu odluku o žalbama nezadovoljnih.

2. Izvršenje isplata vrši Opštinska uprava za obrazovanje, u saradnji sa Upravom za budžet i finansije.

3. Isplate stipendija se vrše na žiroračune korisnika – studenta.

**Član 11**

**Izmena i dopuna Pravilnika**

Ovaj pravilnik Skupština opštine može u svako doba izmeniti i dopuniti u skladu sa zakonskim i organizacionim potrebama.

**Član 12**

**Odgovornost i primena ovog Pravilnika**

1. Odgovorni za sprovođenje ovog pravilnika su: Opštinska uprava za obrazovanje, Komisija za dodelu stipendija, Komisija za žalbe i Uprava za budžet i finansije.

2. Za pravilno nesprovođenje ove uredbe slede mere u skladu sa zakonima na snazi.

Ova Uredba stupa na snagu 15 dana od dana registrovanja u kancelariji za protokol pri Ministarstvu za lokalnu samoupravu i objavljivanja na službenom jeziku na web stranici opštine.

Predsedavajući Skupštine

01 Br.016-116807/24

Gnjilane, 21.10.2024 \_\_\_\_\_\_\_\_\_\_\_\_\_\_\_\_\_\_\_\_\_\_

Kushtrim Kadriu